# Die Schedelsche Weltchronik (deutsch):248

| 247 <<<Vorheriges Blatt | Die Schedelsche Weltchronik Blatt CCXLVIII | Nächstes Blatt>>> 249 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CCLXVII verso:

empfangen ward. dieweil er zu Senis was do kome seine vertrewte gespons Leonora des ko$^e$nigs von Portugalia tochter gein Pisa. Ein person mittelmassiger lenge ein iunckfraw. xvi. iar alt. fro$^e$lichs anplicks. schwartzer vnd durchleu$^e$chtiger awgen. kleins munds. ro$^e$tleter wanng. weiß nacks vnd antlitzs. gantz wolgestalt. An dem andern tag der fasten wardt sie gein Senis gefu$^e$ert. Ir komen entgegen erstlich die fo$^e$rdersten burger daselbst. darnach ko$^e$nig Laßlaw vnd hertzog Albrecht. vnd nachfolgennd die pfafheit. So harret ir Friderich der ro$^e$misch ko$^e$nig mit den babstlichen legaten außerhalb der zwayer thor der statt. Als sie einander ansihtig warden do vmbfienngen sie bede aneinander. Nach disen geschihten richteten die von Senis einen marmorstayn auff. Als nw diser Friderich seinen weg fu$^e$roan gein rome nam do wardt ime vnder wegen zu Viterbio auß befelhnus des babsts vberschwenckliche große ere erbotten. Vnd do er sich gein Rom zu$^o$nahnet do komen ime aller adel. vnd auch die wirdigst versammlung der bebstlichen rete vnd cardinel. vnd der Spoletanisch bischoff des babsts vicari. vnd vil ander bischoff vnd ebbt haylthumb tragende entgegen. Also zohe diser Friderich in wunderperlichem scho$^e$nem geschick vnd ordnung der seinen gein Rom ein mit vorgetragnem ploßem schwert. mit zwayen panyern Sant Georgen vnd des adlers des ro$^e$mischen reichs neben der ko$^e$nigclichen gesponsen vnnd ko$^e$nig Laßlawen. auch hertzog albrechten. in gepu$^e$rlichem geschick yeder person an irem ort. Vnd ko$^e$nig Friderich wardt vnder einm guldein tuch bis an die staffeln sannt Peters kirchen gefu$^e$ert. alda saß babst Nicolaus in babstlichem zierde auff eim helffantpaynin stu$^o$l vnder der versammlung der cardinel vnd empfieng disen Friderichen mit veterlichen vnd vber die maß gu$^e$etigen wortten. vnnd von ime nach ku$^o$ß der fu$^e$ess ein ku$^o$gel golds. Darnach ku$^e$sseten Laßlaw vnd Albrecht vnd zu letst Leonora dem babst die fu$^e$eß. Darnach bate Friderich den babst Nicolaum ine zu eim Lampartischen ko$^e$nig zekro$^e$nen. das erlannget Friderich vom babst. also das er am xv. tag des monats Marcii zu Lampartischem ko$^e$nig gekro$^e$net wardt. So wardt ime Leonora vnder dem ambt der mess von newem widerumb vermehlet vnnd die eegemahelschaft gebenedeyet. Nach dreyen tagen wardt die kaiserlich kro$^e$nung fu$^e$rgenomen. dermaß der babst saße vor dem hohen altar sant Peters kirchen in eim hohen thron. so waren zwen stu$^e$l beraytet. einer dem ku$^e$nftigen kaiser Friderichen. der ander Leonore seiner gemahel[.] Als nw Friderich die ayds pflicht sant Petern vnd dem babst Nicolao gewo$^e$nlicher weys gethan het do ward er mit weyssem klaid beklaidet zu einem geordenten chorman sancti Petri auffgenomen. darnach mit dem kayserlich klayd geziert. mytten in die kirchen gefu$^e$ert vnd dreymal gebenedeyet. darnach bey sant Mauricien altar mit dem heilligen o$^e$l gesalbet (deßgleichen auch Leonora) vnd nachfolgend vnder dem ambt der heilligen mess (so der babst selbs anfieng) mit einer guldein mit perlein vnd edelm gestayn gezierten kron zu kayser gekro$^e$nt. vnnd mit eim scepter. apfel. vnd schwert geeret. in bedeu$^e$tnus bey dem scepter des ko$^e$nigclichen gewalts. bey dem apfel der herrschaft der werlt. vnd bey dem schwert der waffen vnd krieg. So empfieng auch Leonora nach dem kayser auß des babsts henden die kron die kaisers Sigmunds gemahel gewesen was. Vnd wiewol kaiser Friderich ime mit großer kostung selbs ko$^e$stlichen geschmu$^o$ck vnd gezierde bestellet het so hieß er ime doch auch des grossen kaiser Karls mantel. schwert. scepter. apfel vnd kron von Nu$^e$rmberg gein Rom zu der solennitet seiner kayserlichen bekro$^e$nung bringen. Nach volendung des heilligen ambts zohe die kaiserin Leonora in ire herberg. so ryten babst vnd kaiser miteinander zu sant Marie kirchen. daselbst schieden sie sich. Vnd der kayser ryte auf die Tyberprugken adriani genant vnd schlu$^o$g daselbst albrechten seinen bruder. vnnd vil hertzogen vnd grafen zu rittern. nemlich bey dreyhunderten. Also ist diser kaiser Friderich nach der gepurt Cristi .M.cccc.lii. iar. an dem xviii. tag des monats Marcii mit der kaiserlichen kron begabt worden. Darnach ward diser kaiser mitsambt der kaiserin von Alphonso dem arrogonischen ko$^e$nig gein Neapolis geladen. vnd mit großer ere erbietung empfangen. vnd blibe alda die heilligen marterwochen. bis achttag darnach do zaiget der ko$^e$nig alphonsus seinen schatz vnnd was er ko$^e$stlichs het. Der kaiser zohe wider gein Rom. so blibe die kaiserin noch acht tag bey irem vetter dem ko$^e$nig. Darnach zohe sie gein Mamfredoniam. vnd von dannen auff dem meer gein Venedig. So keret der kaiser von Rom vnd machet Borsium estensem zu einem hertzogen der stet Mutine vnd Regii lepidii. darumb gab er dem kaiser ein kleinat das sein vater vmb .xxi$^m$. guldein gekauft het. Darnach schiffet der kaiser gein Venedig. Von dannen komen ime der hertzog vnd dreyhundert ratßherren mit ime. vnd vil vnzallichs erbers vnd gemayns volcks mit wunderlichen vnd seltzamen spiln auff dem wasser entgegen vnd erzaigten ein vnerho$^e$rte vnd vngewo$^e$nliche hohzeitlichkeit. daselbst blibe der kaiser zehen tag. vnnd ime vnnd seiner gemahel wardt alle zerung. nicht allain in der statt Venedig. sunder auch in allem der Venediger lannd von inen geschennckt. Als nw kaiser Friderich auß Welschem lannd an die o$^e$rter Teu$^e$tscher nation gelannget. do entstunnde ein grawsamm wunderperlich vngewytter vnnd verwanndlung des luffts am hymel zu anzaygunng ku$^e$nfftigs vbels. das dann hernach folget. dann die fu$^e$rsten in Teu$^e$tschen vnnd Hungerischen lannden vnderstunnden sich newer

## CCLXVIII recto:

dinng von des iunngen ko$^e$nigs Laßlawen wegen. dann als Friderich in welsche lannd ziehen wolt do batten ine die o$^e$sterreicher das er denselben Laßlawen in seinem vetterlichen erblichen land bey ine lassen solt. Als aber der kaiser den o$^e$sterreichern ir begern abschlu$^o$ge do setzten sie sich auß verlaytung graff Vlrichs von Zili vnd Vlrichs eytzingers in widerspennigkeit gegen dem kaiser vnd belegerten ine in der newen statt als er auß welschen landen wider komen was. Dem nach ließe inen der kaiser den iungen ko$^e$nig Laßlawen folgen. Diser gloriwirdig kaiser Friderich hat auß Leonora seiner kaiserlichen gemahel drey erben gehabt. den ersten Cristoferum der starb vnzeittigs tods. vnd Maximilianum hertzogen zu Burgundi yetzo ro$^e$mischen ko$^e$nig. vnd Margaretham hertzog Albrechts zu bayern gemahel. Vnd wiewol die o$^e$sterreicher disen kaiser Friderich mit beystand vnd hilff der behem in der newen statt vnd zu wienne belegereten so sind sie doch zu letst dar zu gebracht worden das sie als obsyger von ime als eim vberwundnen frids begereten. vnd darumb alle iar ierlich sechßtawsent guldein bezalen mu$^o$sten. Diser kaiser Friderich hat zum iungsten mit Mathia dem ko$^e$nig zu hungern mancherlay krieg gefu$^e$ert. vnd derselb Mathias ime vnd sunderlich den o$^e$sterreichern ettlichen schaden zugefu$^e$gt. vnd die stett Wien vnd Newenstatt entwendet. Aber Maximilianus die selben stett dem vater nach absterben Mathie wider erobert. Diser Friderich hat auch zu hinlegung der zwittrechtigkeit cristenliche fu$^e$rsten vnd commun zu bestettigung des friden zwischen inen vnd zu rettung vnßers cristenlichen glawbens an manchen enden in dem ro$^e$mischen reich o$^e$ffenlich teg mit versammlung des reichs verwandten. vnd sunderlich zu Regenßpurg im iar Cristi .M.cccc.lxxi[.] Vnd vber ettliche iar darnach zu Nu$^e$rmberg gehalten. vnd zu letst im .M.cccc.lxxxvi. iar Cristi den benannten seinen sun Maximilianum zu eim mitgenossen des ro$^e$mischen reichs gemacht. in der gestalt was sein kaiserliche person vor beschwerde des alters nicht volbringen mo$^e$cht das doch solchs durch seinen sun verstreckt wu$^e$rde[.] Diser allerdurchleu$^e$chtigst kaiser Friderich der drit ist nach der gepurt Cristi .M.cccc.xciii. iar an dem .xix. tag des augst monats vmb mittentag zu Lintz in o$^e$sterreich. im .lxxviii. iar seins alters nach andechtiger empfahung der heilligen sacrament in cristo entschlaffen. Sein leichnam von dannen gein Wienne gefu$^e$ert vnd daselbstt in sant Stephans kirchen bestattet worden. Dess vnd aller glawbigen sele got ewigclich tro$^e$ste.
BErnardinus von Senis sant Franciscen ordens vnd ein merer desselben vnnd ein fu$^e$rtreffenlicher prediger seiner zeit auß erbern eltern geporn. der gaistlichen recht gelert hat erstlich nicht ein kleine vetterliche vnd mu$^e$terliche erbschaft nach absterben seiner eltern vnder die armen cristi außgespendet. der werltlichyn ere vnnd geprenngks entslahen vnd disen orden angenomen vnd denselben (der an vil ennden geprechlich worden vnd von erster aufsatzung vnd ordnung entwichen was) wideraufgerichtet vnd zu beßerung gebracht. vnd sein bru$^e$eder nach sannt Franciscen regel gemeße dem heilligen euangelio zeleben vermanet. vnd vber .xxx. iar alles welschs land predigende durchloffen. vnnd damit den orden vnnd die gaistlichkeit also geauffet vnd gemeret das er mer dann fu$^e$nftzig clo$^e$ster seins ordens durch welsche lannd von grund aufgerichtet vnd mit bru$^e$edern erfu$^e$llt hat. Wenn er prediget so was sein gewonheit dem voleck den namen Jhesus mit guldinen buchstaben in einer tafeln gemalet zezaigen. Er hat (vngezweifelt) in dem namen Jhesu kranckheiten gehailet vnd wunderwerck gethan. vnd starb in dem .lxiii. iar sein alters an wunderzaichen scheinenende. darumb wardt er von babst Nicolao in der heilligen zal geschriben im iar des herren .M.cccc.l.
GNadenreichs iar was in disem .M.cccc.l. iar zu Rom. vnd diss was das gross iar der gnaden. dann gleicherweis als auß dem alten gesetz alle dienstperkeit des leibs vnd des gaists sich in dem fu$^e$nftzigisten iar endet also solten auch alle schuld vnd pu$^e$rde der su$^e$nd den ihenen die die geschwelle der heilligen appostel mit andechtigem innigem gemu$^e$ete besuchten gelassen werden. Darumb kome auß aller cristenlicher gegent diss iars ein vnzallich volck gein Rom. also das teglich vber .xl$^m$. menschen durch die statt hin vnd her giengen. aber vnlanng vor außgang desselben iars begabe sich ein großer iamer zu Rom. dann als vmb vesper zeit ein gross menig volcks in sant Peters kirchen vnd nicht mynnder menschen wider herauß gienngen. do wardt auff der Tyber prugk ein sollhs gross gedrenge des hin vnd her geenden volcks mitsambt iren eseln. pferden vnd meu$^e$lern das die wende derselben prugken ein fieln. also das vil menschen in die Tyber fallende ertruncken vnnd vil auff der prugken heroben zertretten wurden.
IN dem iar dauor entstund ein gross pestilentz in Asia. die kruche darnach durch das windisch land vnd durch Dalmaciam in Welsche land. vnd darnach in Teu$^e$tsche vnd Gallische land. vnd solchs kome auß tewrung vnd mangel. auch von wegen der finsternus der sunnen vnd manigfeltiger erdpidem.
* ↑ 18. März 1452
* ↑ 21.000 Gulden
* ↑ Wiener Neustadt
* ↑ 1471 n. Chr.
* ↑ 1486 n. Chr.
* ↑ 19. August 1493
* ↑ 1450 n. Chr.
* ↑ siehe Wikipedia: Erlassjahr
* ↑ 1450 n. chr.
* ↑ 40.000